cyanic-selkie/wikianc huggingface dataset:
Jaka (Ueska)
Otas Kafoun
Iha tinan 1705, Jaka sai fó-laran ba liurai Don Filipe V.
Festivál Folklóriku fohor-Pirenéus nian
Festivál Folklóriku fohor-Pirenéus nian hetan selebra tinan rua ida-idak, ne'ebé hetan alterna ho selbrasaun hanesan iha sidade fransés Oloron-Sainte-Marie.
Nia hetan haheker hosi knua hirak-ne'e: Abay, Abena, Acín, Ara, Araguás del Solano, Ascara, Asieso, Astún, Atarés, Badaguás, Banaguás, Baraguás, Barós, Bataraguá, Bergosa, Bernués, Bescós de Garcipollera, Binué, Botaya, Caniás, Espuéndolas, Fraginal, Gracionépel, Guasa, Guasillo, Ipás, Jarlata, Larrosa, Lastiesas Altas, Lastiesas Bajas, Lerés,Martillué, Navasa, Navasilla, Novés, Orante, Osia, Ullé, Villanovilla no Yosa de Garcipollera; hirak-ne'ebé hetan hanaran distritu rurál sira no mós hirak-ne'ebé sura hamutuk mahorik 960.
Otas Klarak
Biar nune'e, Sanxu Ramirez fó tiha impulsu definitivu ba hama'en Jaka iha tinan 1077, wainhira, tanba dispozisaun sira Foru mensionadu nian -pioneiru entre territóriu sarani sira, vila Jaka hafila ba sidade ida-ne'ebé Sanxu Ramirez koverte ba sé episkopál no mós estabelese nia nu'udar reinu nia kapitál entre 1077 no 1096. Mós Sanxu Ramirez konstrui kadunan liuraik foun iha distritu Santiagu nian no mós halibur tiha kafu'ak uluk tolu (fortaleza, mosteiru Saun Pedru nian no burgu) iha entidade populasionál ida de'it.
Ramiru I hosi Aragaun estabelese, iha Jaka, ninia tuur-fatin liuraik, posivelmente iha kota, dauk nia hela besik mosteiru Saun Pedru, tuur-fatin ambispu nian hosi Aragaun, ho naran ne'e to'o, iha tinan 1077, Sanxu Ramirez fó tiha foru rasik ba Jaka no harii ona Katedrál Jaka nian iha 1082. Uluk, entre mosteiru Saun Pedru nian no kota, knua hela mahorik-laek; maibé, hanesan José María Lacarra observa tiha, wainhira Jaka fila ba tuur-fatin liuraik no ambispu aragonés nia hela-fatin baibain, mahorik sira dedikadu ba administrasaun no komersiante sira to'o ona; nune'e mós Jaka fila ba buat ida aleinde knua ida dedikadu ba pekuária no ba kuda-rai.
Otas Lakin
Povu iberu sira-nia presensa iha Jaka hetan konstata hosi resin serámika nian no lámina sira surik sira besi hosi sékulu II molok Kristu, hirak-ne'ebé ema sira hetan iha eskavasaun arkeolójika balu.
Klima
Ema sira denomina Jaka nia klima nu'udar interiór nia kontinentál ho nuanse sira foho nian no mós ho temperatura médiu tinak grau celsius 11,4. Temperatura sira iha Jaka la'ós aas loos no sira bele to'o iha ºC -8 nia kraik iha invernu no sira nunka ultrapasa ºC 35 iha veraun. Presipitasaun to'o mm tinak 827,6 no nia iha importánsia boot liu iha invernu, iha primavera no iha outonu, enkuantu veraun mak sai estasaun maran liu hotu. Anin bele hato'o rajada maka'as loos iha invernu. Durante estasaun ne'e, iha nevaska importante hirak-ne'ebé bele inisia iha fulan-Outubru ka iha fulan-Novembru no ramata iha fulan-Marsu ka fulan-Abríl no mós bele hato'o merin signifikativu sira, cm 80 boot liu hotu iha tinan 1978.
Otas Kafoun
Sidade ne'e nia papél maksorik hetan konfirma natoon Funu Susesaun Espanyól nian, wainhira Jaka pozisiona an rabat Bourbon sira. Tan ne'e, Jaka hetan hakloot hosi laka sira hosi Karlus hosi Absburgu no mós hetan ajuda hosi markés hosi Salutcioa. Liurai Filipe V hosi rai-España agradese ba sidade Jaka nian ho títulu «muy noble, muy leal, y muy vencedora» («datok loos, fó-laran loos, no manandór loos») no mós tau tan ai-funan lis nian ba brazaun ne'ebé hatudu ona Krús hosi Sobrarbe no ulun haat, emblema hosi Batalla Alcoraz nian.
Grañén
Pekuária
Sektór ne'e, iha tempu ikus sira, iha tiha rikusoin nia fonte no hama'en boot liu hotu no mós, iha tinan sira-ne'e, hetan adapta tiha di'ak liu ba korrente komersiál foun sira. Haroo sira-nia instalasaun hamutuk ho forrajen nia produsaun sees tiha momoon hakno'an esteriór. Uluk, haklulik ba atividade ne'e sirkunskreve basikamente ba esplorasaun familiár sira ho dependénsia konsekuente negosiante nian kostume nian, ne'ebé hakbesik regularmente. Nuentantu, ohin, dunitanba "integrasaun sira", ema sira biban tiha katak esplorasaun hirak-ne'ebá, siklu neon-nakloke nian selae siklu fexadu nian, familiár sira selae asosiadu sira, sai tiha industriál, iha hirak-ne'ebé atakadista fó-han buat presizu sira no ema integradu fó-han ninia serbisu. Hafoin ne'ebá, ema sira hamosu tiha, iha merkadu, demanda produtu balu nian hanesan manu sira, fahi sira no, klaru, koellu sira, dunitán haferan dieta sira-nian ho kolesteról labarak no ho bokur labarak.
Demografia
Banati-tuir dadu sira Institutu Nasionál nian Estatístika nian (ho lia-españól Instituto Nacional de Estadística ka INE),iha loron 1 fulan-janeiru tinan 2019, númeru daudauk mahorik sira-nian hosi Grañén mak sai 1762, mahorik sia liu duké iha tinan 2018. Iha gráfiku mahokos, ema sira bele haree mahorik hirak-ne'ebé Grañén iha tiha hori hun sékulu XX nian to'o tinan 2019.
K2-18b
Bee nia haloken
Astrónomu sira halosu tiha katak bee nia haloken iha K2-18b nia atmosfera la signifika katak nia bele sustenta moris no nune'e mós abitavel, falisá provavelmente naran rai-belak sólidu ida ka atmosfera ida-ne'ebé bele sustenta moris mukit. Maibé, hetan bee iha eksoplaneta ida iha zona abitavel tulun fó-entende planeta sira hetan forma nu'usá. Ema sira tamein katak k2-18b hetan haninu liuhosi teleskópiu espasiál James Webb, ho lansamentu programadu ba tinan 2021, no liuhosi teleskópiu espasiál ARIEL, ho lansamentu programadu ba tinan 2028. Rua hotu sei lori instrumentu projetadu sira atu determina kompozisaun atmosfera sira-nian eksoplaneta sira-nian.
Jaka (Ueska)
Populasaun
Banati-tuir dadu sira hosi Institutu Nasionál Estatístika nian Españól (ho lia-hadabak INE), iha tinan 2007, Jaka iha totál mahorik 12.759, hosi ne'ebé mane 6.400 no feto 6.359. Haktuir revizaun Padraun Munisipál nian Mahorik sira-nian iha loron 1 fulan-Janeiru tinan 2020, Jaka iha populasaun 13.374 mahorik iha tinan hanesan de'it.
Otas Kontemporáneu
Durante Funu Karlista sira, soldadu hirak guarnisaun nian hetan duu iha tinan 1839 tanba arma sira-nia fa'an ba revolusionáriu sira.
Durante Funu Hakno'an-laek Españól nian, Jaka see an ba fransés sira iha 21 fulan-Marsu tinan 1809, tanba dezersaun ne'ebé Frade José de la Consolación haloko subasubar. Jenerál Francisco Xavier Mina rekupera sidade ne'e iha fulan-Fevereiru tinan 1814.
Grañén
Otas Modernu no Kontemporáneu
Durante Funu Sivíl Españól (iha tinan 1936 no 1939 klaran), iha Grañén durante tempu balu ema koloka akampamentu médiku, ulukna'in, ne'ebé hetan hasa'e iha España hosi Spanish Medical Aid Committee (ka SMAC ho ninia sigla ho lia-inglés). Nia mosu sitadu iha Tom Wintringham nia poema: "Granien - British Medical Unit".
Jaka (Ueska)
Atividade desportivu sira no lazér
Iha Jaka nia sorisorin ema sira bele kondús atividade oin-oin iha ár-livre. Rejiaun ne'e hasa'e númeru boot rota sira-nian ba pasiar sira, entre ne'ebé sa'e foho Peña Oroel, símbolu hosi sidade Jaka. Hafoin ida-ne'e tiha, Jaka maka ida hosi sidade sira hakat ne'ebé Dalan sira Santiagu nian hakat.
Grañén
Jeminasaun
Grañén hetan jeminasaun ho Capvern (ho lia-oksitaun Capvèrn), komuna oksitaun ida iha departamentu fransés Fohor-Pireneus Aas (ho lia-fransés  Hautes-Pyrénées no ho lia-oksitaun Hauts Pirenèus, Nauts Pirenèus ka Auts Pirenèus).
Jaka (Ueska)
Jaka (ho lia-españól Jaca no ho lia-aragonés Chaca ka Xaca) mak sai munisípiu provínsia Ueska nian, kapitál komarka Jacetania (ho nia-españól; ho nia-aragonés Chacetania ka Chazetania) nian iha komunidade autónoma Aragaun nian, iha rai-España.
Grañén
Balada-libur
Entre espésie hirak-ne'ebé horik iha mota Flumen, ema sira destaka barbu, karpa komún, perka, lúsiu, kondrostoma no lagostín mota nian
Brazaun no bandeira
Bandeira hetan forma hosi hun kór biru nian nu'udar omenajen históriku ba povu selta sira no hosi listra arjentu nian (ka kór nian osan-mutin nian) ne'ebé atravesa hosi lidun karuk leten nian ba lidun kuana kraik, nu'udar símbolu dame nian no mamoos nian.
Kuda-rai
Ema sira bele hesuk katak, kuaze esklusivamente, produtu komún liu hotu iha komarka mak sai sereál, exetu zona sira to'os mota-ninin nian no ninia ortalisa ba konsumu rasik. Sereál klásiku hanesan trigu no sevada husik tiha mamuk kladik-laek fila-rai nian ba hare.
Jaka (Ueska)
Otas Klarak
Iha sékulu XI nia inísiu, Jaka mak sai akampamentu militár fortifikadu iha ne'ebé ninia zona-hale'u, horik-fatin sira-nia númeru la to'o sai tiha, maibé nia manán tiha importánsia liu tanba ninia hela besik rota ba Somport (ida hosi to'o-belek liu hotu ba rai-Fransa hori Otas Lakin) no tanba situasaun estratéjiku iha Dalan Santiagu nian -ne'ebé, iha sékulu ne'e, manán kadavés importánsia liu- no iha rota ba Pamplona, ne'ebé hakat Bee-dalan Berdún nian.
Otas Kontemporáneu
Iha fulan-Dezembru tinan 1930, militár Fermín Galán Rodríguez, hamutuk ho kapitaun Ángel García Hernández no sira seluk, protagoniza Lalebak Jaka nian, pronunsiamentu militár ida-ne'ebé pretende instaura Repúblika ida iha rai-España. Golpe suri tiha no lider rua hetan tiru mate iha loron 12 fulan-Dezembru.
Omoseksualidade
thumb|Bandeira ne'ebé movimentu direitu omoseksuál sira-nian hodi. thumb thumb|Kazál feto omoseksuál ka lezbiana sira-nian. thumb|Marxa ba Diversidade, Dili (2019) thumb|Marxa Gay, [[Saun Paulu, Brazíl (2014)]] thumb| {{legend| #025 | Países que realizam casamento entre pessoas do mesmo sexo}} {{legend| #90C | Países que reconhecem casamentos realizados em outros lugares}} {{legend| #CCC |  Não há uniões do mesmo sexo}} {{legend| #ec8028 | Países que aprisionam homossexuais}} {{legend| #800000 | Países que impõem a pena de morte}} Omoseksualidade (hosi lia-gregu lakin ὁμός, iguál, no lia-latín sexus, seksu) refere ba karaterístika, kondisaun no kualidade naran entidade moris nian (umanu ka lae) ida-ne'ebé sente atrasaun fíziku, estétiku no/ka emosionál ba entidade moris seluk ho seksu ka jéneru hanesan. Enkuantu orientasaun seksuál, omoseksualidade refere ba "padraun persistente esperiénsia seksuál, afetivu no romántiku sira-nian" ho prinsipál no ho eskluzivu entre ema ho seksu hanesan; "mós nia refere ba indivíduu ho sensu identidade pesoál no sosiál bazeadu ba atrasaun sira-ne'ebá, enkuantu ema ne'ebá manifesta komportamentu sira no adere nia an ba komunidade ema sira-ne'ebé kompartilla orientasaun seksuál hanesan".
Omoseksualidade ne'e ida kategoria prinsipál sira-nian orientasaun seksuál nian, rabat biseksualidade, panseksualidade, eteroseksualidade no aseksualidade. Mós nia hetan rejistra iha kreis 5 000 espésie no ne'e hetan estuda di'ak no hetan komprova ho natoon iha kreis 500 sira-nian), no ema sira inklui minoria signifikativu sira ho entidade diversu sira hanesan mamíferu sira, manu-fuik sira no platelminte sira. Prevalénsia homoseksualidade nian iha umanu sira-nia leet susar atu determina ho presizaun; iha sosiedade loromonu modernu, estudu prinsipál sira hatudu prevalénsia hosi 2% ba 13% indivíduu omoseksuál sira-nian iha populasaun,          enkuantu estudu sira seluk sujere katak aprosimadamente 22% populasaun nian hato'o grau ruma tendénsia omoseksuál nian.
Organizasaun mahuluk sira saude nian (ne'ebé inklui psikolojia) afirma katak omoseksualidade ka biseksualidade karaterístika kompativel ho saude mentál no ho ajustamentu sosiál normál netik; instituisaun médiku hirak-ne'e mós la rekomenda katak ema sira tenta seluk sira-nia kondisaun seksuál, tan, aleinde ne'e la'os efikás, ne'e bele kauza estragu psikolójiku sira. Iha tinan 1973, omoseksualidade hakmate hetan klasifika tiha nu'udar transtornu, bainhira nia hetan hasai tiha hosi Matadalan Diagnóstiku no Estatístiku Transtornu Mentál sira-nian (DSM) Asosiasaun Amerikanu Psikiatria nian. Iha tinan 1975, Asosiasaun Amerikanu Psikolojia nian adota tiha prosedimentu hanesan. Iha Brazíl, iha tinan 1984, Asosiasaun Brazileiru Psikiatria nian (ABP) pozisiona tiha an hasoru diskriminasaun no konsidera tiha omoseksualidade hanesan buat ruma ne'ebé la halo aat ba sosiedade. Iha 1985, ABP hetan tuir hosi Konsellu Federál Psikolojia nian (CFP), ne'ebé hakmate konsidera tiha omoseksualidade nu'udar desviu seksuál no, iha 1999, hari'i tiha regra sira ba atuasaun psikólogu sira-nian iha relasaun ba lia-husu sira orientasaun seksuál nian no deklara tiha katak "omoseksualidade la konstitui moras mós lae distúrbiu mós lae perversaun" no katak psikólogu sira labele kolabora ho eventu sira no servisu sira ne'ebé propoin terapia reorientasaun seksuál nian. Iha loron 17 Maiu tinan 1990, Asembleia-jerál Organizasaun Mundiál Saúde nian (OMS) hasai tiha omoseksualidade hosi lista moras mentál sira-nian, Klasifikasaun Internasionál Moras sira-nian (CID), data ne'ebé ona hetan selebra nu'udar Loron Internasionál hasoru Omofobia. Ikusliu, iha 1991, Amnistia Internasionál ona konsidera diskriminasaun hasoru ema omoseksuál sira nu'udar violasaun direitu umanu sira-nian.
Etimolojia no uzu
thumb|left|[[Zéfiru no Jacintu reprezentadu iha pintura mean átiku iha serámika ida Tarkínia nian, 480 seidauk Kristu (Muzeu Arte Kmanek sira-nia hosi Boston).]] Liafuan omoseksuál ne'e íbridu lia-gregu nian no lia-latín nian ho elementu ulukna'in derivadu hosi liafuan gregu ὁμός "hanesan" (la relasionadu ho liafuan latinu homo, "ema", hanesan iha Homo sapiens), no nune'e tiha konota atu seksuál no afetivu sira entre ema sira ho seksu hanesan, inkluidu lezbianizmu. Liufuan gay jeralmente refere ba omoseksualidade manek, maibé nia bele hetan hodi ho sentidu boot liu atu refere ba ema LGBT hotu. Iha kontekstu seksualidade nian, lézbika refere de'it ba omoseksualidade inak. Liafuan "lézbika" hetan deriva hosi illa gregu Lezbus nian, iha ne'ebé poetiza Safu hakerek tebetebes kona-ba ninian relasionamentu emosionál ho noi sira. Adjetivu omoseksuál deskreve komportamentu, relasionamentu, ema sira, orientasaun etc... Forma adjetivu katak literalmente "seksu hanesan" no ne'e íbridu formadu hosi liafuan gregu "omo-" (forma ὁμός nian "hanesan") no "seksuál" hosi liafuan lia-latín medievál sexualis (hosi liafuan lia-latín klásiku sexus). Loos duni liafuan ne'e to'o tiha ba lia-tetun hakat lia-portugés.
Áfrika Nordeste, Ázia Loromonu, Súl nian no Sentrál
Ohin, governu iha Oriente Médiu dala barak ignora ka heli ezisténsia omoseksualidade nian ka kriminaliza nia. Omoseksualidade mak sai ilegál iha rain musulmanu balun boot liu. Prezidente iranianu iha tempu ne'e, Mahmoud Ahmadinejad, durante ninia diskursu iha tinan 2007 iha Universidade Kolúmbia nian, hesuk tiha katak la iha omoseksuál sira iha Iraun. Omoseksuál barakliu hirak-ne'ebé moris iha ne'ebá mantein sira nia orientasaun seksuál ho subar tanba sira ta'uk sansaun sira ka hebain governu nian ba sira nia família sira.
Etimolojia no uzu
Espesialista balu rekomenda sees kompletamente uzu termu nian omoseksuál dunitán ninia istória klíniku no tanba liafuan refere de'it ba tipu ida komportamentu seksuál (hasoru sentimentu romántiku sira) no, portantu, iha konotasaun negativu. Iha vizaun ne'ebé afirma katak problema la'ós termu omoseksualidade, fali liafuan omoseksualizmu. Espesialista sira iha literatura psikiátriku konkorda iha pozisiona kriasaun termu omoseksualizmu iha sékulu XIX, hale'u dékada 1860 nian ka 1870 nian, kriadu hosi diskursu médiku atu identifika sujeitu omoseksuál. Bainhira sufiksu "-izmu" hetan utiliza atu referensia pozisaun filozófiku, ideolójiku no/ka sientífiku sira, psikólogu oin-oin afirma katak ninia utilizasaun erradu no uzadu iha pasadu nu'udar forma atu asosia nia ho distúrbiu mentál ka moras. Iha léksiku balu, omoseksualizmu mosu definidu hosi prátika atu omoseksuál sira-nian, enkuantu termu omoseksualidade hetan aplika ba atrasaun sentimentál no seksuál. Mós tan ne'e, ema barak konsidera katak termu omoseksualizmu iha signifikadu pejorativu, no ne'e halo tiha katak ohin termu utilizadu liu hosi ema sira ne'ebé iha vizaun negativu omoseksualidade nian. Nune'e mós, adosaun forma rua hotu nian importante iha naran kampu ida. Termu "omoseksualizmu" hetan utiliza ho frekuénsia, porezemplu, kolokialmente hanesan iha obra akadémiku sira no disionáriu famozu sira lia-portugés brazileiru, nu'udar sinónimu "omoseksualidade" nian lahó distinsaun entre liafuan rua hotu, enkuantu iha dokumentu seluseluk "-izmu" no ninia nahan patolójiku hetan sees no "-dade" hetan adota ne'ebé katak modu ezisténsia nian. To'o oras ne'e iha akadémiku sira ne'ebé, tuir Jurandir Freire Costa nia proposta, sees termu rua hotu no prefere omoafetividade banati-tuir karater "pejorativu" ne'ebé liafuan rua seluk hetan utiliza ho (termu ne'e hetan kria orijinariamente hosi psikanalista alemaun Sándor Ferenczi, iha 1911, ho asentimentu Freud nian). thumb|right|Mensaun ida-uluk termu omoseksuál, iha 1869, ne'ebé hetan hakerek tiha hosi [[Karl Maria Kertbeny.]] Aparisaun koñesidu ida-uluk termu omoseksuál iha impresaun hetan hasoru tiha iha panfletu 1869, publikadu anónimamente hosi romansista alemaun ne'ebé moris-mai iha Áustria, Karl Maria Kertbeny, enkuantu nia argumenta hasoru lei Prúsianu hasoru sodomia. Iha 1879, Gustav Jäger uza tiha Kertbeny nia termu sira iha ninia livru Die Entdeckung der Seele (1880). Iha 1886, Richard von Krafft-Ebing uza termu sira omoseksuál no eteroseksual ho ninia livru Psychopathia Sexualis, provavelmente empresta tiha hosi Jäger. Krafft-Ebin nia livru populár loos entre leigu sira no médiku sira, portantu termu "eteroseksuál" no "omoseksuál" sai tiha aseitu liu hotu atu dezigna orientasaun seksuál. Nane'e, termu nia uzu daudauk iha ninia abut sira iha tradisaun abranjente sékulu XIX taksonomia nian personalidade nian. Sira-ne'é kontinua influénsia dezenvolvimentu konseitu modernu nian orientasaun seksuál, no hetan asosia ba domi romántiku no ba identidade, aleinde ninia signifikadu orijinál, ne'ebé seksuál exklusivamente.
Europa
thumb|right|Pintura [[Safo nian, poetiza Grésia Lakin nian; ulusá poetiza ne'e moris-mai iha Lezbus, posibilidade hamosun nian termu nian "lézbika" hetan loke iha sékulu XIX; ninia versu sira domin nian mós sai dala barak enderesu sira ba feto seluseluk. Kópia romanu orijinál gregu nian, hori sékulu V molok Kristu.]] Dokumentu sira lakin liu hotu Loromonu nian (ho forma obra literária sira-nian, objetu-arte sira-nian no materiál mitográfiku sira-nian) kona-ba relasaun entre ema ho seksu hanesan mai hosi Grésia Lakin. Pederastia iha Grésia Lakin hetan utiliza tebetebes nu'udar meiu pedagójiku; ema sira hatene katak Plataun, iha ninia hakerek uluk-nain sira, hahi'i tiha kadi'ak sira pederastia nian, biar, iha ninia obra tardiu sira, nia hahoin tiha omoseksualidade nia ukun-bandu.
Iha Bankete, Plataun hatete omoseksualidade nia aseitasaun ekivalente demokrasia no ninia supresaun ekivalente despotizmu no mós asegura katak "ninia vergoñozu ba bárbaru sira dunitán sira-nia governu despótiku sira". Aristóteles, iha ninia obra Polítika, indefere tiha Plataun nia ideia sira kona-ba omoseksualidade nia abolisaun (2.4); nia haklake katak bárbaru sira, hanesan mós selta sira, admite tiha ne'e hanesan onra espesiál (2.6.6.), enkuantu kretense sira utiliza nia atu hamkadak populasaun (2.7.5.).
Etiolojia
Akadémia Estadunidense Pediatria nian (ho lia-inglés American Academy of Pediatrics ka AAP) afirma, iha Pediatrics, iha tinan 2004:
Termu seluseluk
Biar autór sira-uluk mós hodi tiha adjetivu omoseksuál atu refere ba kualkér kontekstu omo, i.e. seksu hanesan nian (hanesan konversatóriu ka eskola eskluzivu ba menina sira), ohin termu ne'e hetan hodi eskluzivamente ho referénsia ba atrasaun, ba atividade no ba orientasaun omoseksuál. Termu omososiál hetan hodi oras ne'e atu deskreve kontekstu sira seksu hanesan nian ne'ebé la'ós espesífikamente seksuál. Mós iha liafuan referente ba domi ba seksu hanesan, omofília. Sikat termu seluseluk, "Mane sira ne'ebé halo seksu ho mane sira" (ho uzu iha komunidade médiku bainhira sira debate, espesífikamente, atividade omoseksuál sikat mane sira), "omoerotizmu" (iha kontekstu obra sira-nian arte nian), "eterofleksível-bi-kuriozu" (referente ba ema ida ne'ebé identifika an eteroseksuál maibé, okazionalmente, nia sente ka hatudu interese ho ema ida seksu hanesan nian) no "metroseksuál" (referente ema ida lae gay vaidozu no ho gostu sira estereótipu gay nian ho hahán, moda no design) hetan inklui.
Europa
Iha arte, ohin ema sira sei koñese poetiza Safu, figura importante ne'ebé hakerek tiha versu sira enderesadu ba feto seluseluk; no, falisá poetiza ne'e moris-mai iha Lezbus, hela tiha asosiadu ba lézbika sira, terminolojia ne'ebé hela tiha naran-boot loos iha sékulu XIX. Narradór sira basuk nian ninia poema sira-nian ko'alia kona-ba paixaun no domin (dala balu korrespondidu, dala seluseluk la'ós) ba feto balun, maibé deskrisaun sira hahalok fíziku no/ka entre feto sira iha ninia versu sira uitoan no sujeitu ba debate. Ho naran forma ida, ohin ema sira hatene katak maromak-feto Afrodite, iha Safu nia poema sira, hetan haree nu'udar lézbika sira-nia patrona. left|thumb|220px|Mane adultu [[Roma Lakin|romanu ida haklurit mane foin-sa'e ida, ho belek atan ida, iha sékulu I nia balun uluk. Hetan tiha besik Jeruzalein.]] 180px|thumb|Mane adultu no mane foin-sa'e gregu pratika [[sekso interkrurál. Grésia Lakin, 550-525 molok Kristu.]] Hori sékulu XIII nia balun daruak, mate mak sai punisaun komún liu ba omoseksualidade manek iha Europa nia parte boot liu hotu. Iha Renaxensa, kota maksoik sira iha Itália nia norte, partikularmente iha Florensa no Veneza, sai koñesidu dunitán sira-nia prátika jeneralizadu domin nian entre ema sira ho seksu hanesan, pratikadu hosi populasaun amak nia parte kaboot ida no konstruídu banati-tuir padraun klásiku estétiku Grésia no Roma.
Áfrika
thumb|[[Khnumhotep no Niankhkhnum; Rejistu uluk uniaun omoseksuál nian istória nian (ca. 2400 molok Kristu).]] Biar espresaun omoseksuál hetan ignora ka suprime hosi esploradór europeu no kolonialista sira beibeik, mós ne'e maka prezente iha Áfrika kahorik no espresaun ne'e kaer tiha variedade ida forma sira nian. Antropólogu Stephen Murray no Will Roscoe konta tiha katak feto lezotiana sira envolve an ho fafutuk sira "menon naruk nian no erótiku" ne'ebé hetan bolu motsoalle. E. E. Evans-Pritchard mós rejista tiha katak asua'in Zande sira hosi Kongu nia Tasi-feto baibain kaer tiha amante klosan sira seksu manek nian entre otas tinan sanulu-resin-rua no ruanulu, ne'ebé tulun ho knaar umak sira no pratika seksu interkrurál ho sira-nia kaben-na'in sira tuan liu. Prátika ne'e mate ona iha inísiu sékulu XX nian, depoizde europeu sira konkista tiha kontrole rain afrikanu sira-nian, maibé ne'e konta tiha ba Evans-Pritchard hosi katuas sira hodi ne'ebé nia ko'alia tiha.
Rejistu uluk kazál omoseksuál nian iha istória jeralmente hetan konsidera ne'e Khnumhotep no Niankhkhnum, kazál ejípsiu seksu manek nian, ne'ebé moris tiha hadulas 2400 molok Kristu. Kazál ne'e hetan pinta durante re'in ida, poze íntimu liu hotu iha arte ejípsiu, no hetan hale'u hosi sira ne'ebé parese sira-nia erdeiru sira.
Istória
Iha kultura sira ho hamkonan relijiaun abraámiku sira-nian, lei no kreda hari'i daudaun sodomia nu'udar tranzgresaun sakar lei divinu ka krime ida sakar natureza. Maibé kondenasaun seksu anál entre mane sira molok fiar kristaun.
Figura istóriku barak -ne'ebé inklui Sókrates, Lord Byron, Eduardu II no Adrianu- iha tiha termu sira hanesan omoseksuál ka biseksuál ne'ebé hetan aplika ba sira. Liña komún ida argumentu konstrusionista nian maka la ema ida, iha Otas Lakin ka iha Otas Klarak, esperimenta omoseksulidade hanesan nu'un seksualidade eskluzivu ka permanente nian. John Boswell kombate tiha argumentu ne'e hodi sita sira hakerek lakin sira-nian gregu Plataun nian, ne'ebé deskreve individuu sira ne'ebé hatudu omoseksualidade eskluzivu.
Oseánia
Iha Melanézia nia sosiedade wa'in, espesialmente iha Papua-Giné Foun, seksu hanesan nia relasaun sira mak sai kultura nia parte integrante to'o sékulu kotukbá nia balun. Iha Melanézia nia kultura tradisionál wa'in, mane labarik ida iha pré-puberdade forma kazál ho foin-sa'e tuan liu ida, ne'ebé mai joven nurak liu nia mentór no ne'ebé "insemina" daudaun joven nurak liu (ho ibuk, analmente ka topikamente, banati-tuir suku) tuir tinan balun atu mós adolexente nurak liu hato'o puberdade. Maski nune'e Melanézia nia sosiedade wa'in sai si'ak ba relasaun sikat ema sira ho seksu hanesan hori tempu ne'ebé misionáriu europeu sira introdús tiha kristianizmu.
Áfrika Nordeste, Ázia Loromonu, Súl nian no Sentrál
Kódigu Manu nian (ho lia-sánskritu मनुस्मृति), obra fundamentál direitu indú nian, tatemik "seksu datoluk" ida-ne'ebé nia membru sira bele ezerse espresaun tradisaun-laek sira jéneru nian no atividade omoseksuál sira.
Etiolojia
"Orientasaun seksuál provavelmente la'ós determinadu hosi fatór ida de'it, maibé hosi kombinasaun hamkonan jenétiku, ormonál no ambientál sira-nian. Iha dékada ikus sira, teoria bazeadu sira iha fatór biolójiku hetan favorese hosi espesialista sira. Sei iha kontrovérsia no inserteza kona-ba jéneze diversidade nian orientasaun seksuál umanu sira-nian, la iha evidénsia sientífiku ida mós katak inan-aman anormál sira, abuzu seksuál ka kualkér mamosuk adversu seluk ida moris nian hamkona orientasaun seksuál. Koñesimentu atu daudauk hahoin katak orientasaun seksuál normalmente hetan estabelese durante babarik".
Amérika
thumb|Dansa Berdaxe nian Dansa serimoniál Nasaun Sac no Fox nian atu selebra [[espíritu-rua. George Catlin (1796–1872); Smithsonian Institution.]] Entre povu kahorik sira Amérika nian, molok kolonizasaun europeu, omoseksualidade nia forma klisuk ida hetan foka iha figura espíritu-rua nian. Normalmente, indivíduu ne'e hetan tada saan iha moris; depoizde inan-aman hili tuir dalan ne'e ba sira-nia oan no bainhira kosok-oan aprova papél ne'e, nia hetan hakiak hodi natoon atu aprende lisan sira jéneru nian ne'ebe nia hili tiha. Jeralmente, espíritu-rua sira maka matan-dook ne'ebé hetan respeita hanesan ema ne'ebé iha beran sira aleinde sira-ne'ebá matan-dook klisuk sira-nian. Sira-nia vida seksuál ho suku nia membru klisuk sira seksu hanesan nian.
Etiolojia
Asosiasaun Estadunidense Psikiatria nian (ho lia-inglés American Psychiatric Association), Asosiasaun Estadunidense Psikolojia nian (ho lia-inglés American Psychological Association ka APA) no Asosiasaun Nasionál Traballadór Sosiál sira-nian (ho lia-inglés National Association of Social Workers ka NASW) haklorek iha tinan 2006:
"Atualmente, la iha konsensu sientífiku kona-ba fatór espesífiku sira ne'ebé halibur indivíduu ida atubele sai eteroseksuál, omoseksuál ka biseksuál, inklui daudaun efeitu biolójiku, psikolójiku ka sosiál belek sira orientasaun seksuál nian inan-aman nian. Maski nune'e, evidénsia disponivel sira indika katak lézbika sira-nia no adultu omoseksuál sira-nia maioria boot hetan kria hosi inan-aman eteroseksuál no katak maioria boot labarik sira-nian ne'ebé hetan kria hosi inan-aman gay ka lézbika dezenvolve nu'udar eteroseksuál".
Reorientasaun seksuál nia terapia
La iha estudu ruma ho rigór sientífiku atu konklui se terapia xamadu sira reorientasaun seksuál nian funsiona atu muda ema nia orientasaun seksuál karik. "Terapia" hirak-ne'ebá mak sai kontroversu tanba tensaun sira entre organizasaun ho hun relijiozu hirak-ne'ebé realiza sira no organizasaun profisionál, sientífiku sira no hosi direitu LGTB. Konsensu data naruk nian hosi siénsia komportamentál no sosiál sira no hosi profisaun isin-di'ak nian no isin-di'ak neok afirma katak omoseksualidade, per se, mak sai variasaun normál no pozitivu seksualidade umanu nian. Asosiasaun Estadunidense Psikolojia nian hesuk katak ema sira-nia maioria "iha sensu uitoan ka la iha sensu ruma hahilik nian sobre sira-nia orientasaun seksuál". Indivíduu no lubuk balun promove tiha ideia katak omoseksualidade mak sai sintoma kamerik espirituál nian, dezenvolvimentu nian ka falla morál sira-nian no argumenta tiha katak esforsu sira atu muda orientasaun seksuál, ho inkluzaun psikoterapia nian no esforsu relijiozu sira-nian, bele altera sentimentu no komportamentu omoseksuál sira. Indivíduu no lubuk sira-ne'eba nia barak hetan inkorporasaun iha lale'uk boot liu hosi movimentu polítiku relijiozu koservadór hirak-ne'ebé apoia omoseksualidade nia estigmatizasaun tanba motivu polítiku ka relijiozu sira.
Etiolojia
Garcia-Falgueras no Swaab afirma iha rezumu sira-nia estudu hosi 2010: "Kaukau nia kakutak dezenvolve an durante períodu intra-uterinu iha diresaun amak hodi asaun diretu testosterona nian sobre sélula nervozu iha dezenvolvimentu ka iha diresaun inak hodi auzénsia hosi laloran ne'e ormona nian. Ne'e duni, ita-nia identidade jéneru nian (hafiar hosi pertense ba seksu amak ka inak) no orientasaun seksuál hetan programasaun ka organizasaun iha ita-nia estrutura serebrál sira wainhira ita sei hela iha úteru. La iha indikasaun ruma katak ambiente sosiál hafoin moris iha efeitu balu sobre identidade jéneru nian ka sobre orientasaun seksuál".
Termu seluseluk
Biar liafuan gay hetan uza hanesan denominadór komún entre mane no feto omoseksuál no biseksuál sira, uzu ne'e beibeik hetan kontesta, dunitán karan individuasaun nian lubun seluseluk nian variasaun seksuál nian, ne'ebé reivindika identidade autónomu, independente, rasik. Espesialista balu hakerek tiha katak ne'e rasik, la de'it lubun sira-nian interese ne'e nian, maibé kualkér lubun umanu seluk ida-nian.
Istória
thumb|Feto ida espiona kazál ida mane amante sira-nian. [[Rai-Xina, dinastia Qing.]] Tuir istória umanidade nian, omoseksualidade nia aspetu individuál sira hetan admira ka kondena hetan, haktuir norma seksuál vijente sira iha kultura oioin no otas oioin iha ne'ebé sira akontese tiha.
Iha kompilasaun detalladu ida materiál istóriku no etnográfiku sira-nian kultura preindustriál sira-nian, "dezaprovasaun maka'as omoseksualidade nian hetan haktuir iha 41% hosi kultura 42; nia hetan simu ka ignora hetan hosi 21% no 12% la konta tiha konseitu ne'e. Hosi etnografia 70, 59% konta tiha omoseksualidade hanesan iha frekuénsia auzente ka raru no 41% konta tiha hanesan prezente ka la inkomún".
Etiolojia
Koléjiu Liuraik Psikiatria nian (ho lia-inglés Royal College of Psychiatrists) afirma iha tinan 2007:
"Apezarde kuaze sékulu ida espekulasaun psikanalítiku no psikolójiku nian, la iha evidénsia substantivu ida mós atu apoia sujestaun katak natureza kriasaun nian oan sira-nian ka katak babarik nia esperiénsia uluk sira dezempeña naran papél ida iha formasaun orientasaun fundamentál nian ema eteroseksuál ka omoseksuál nian. Parese katak orientasaun seksuál mak sai natureza biolójiku nian, determinadu hosi interasaun halik fatór jenétiku sira-nian ka ambiente uterinu prekose nian. Nune'e, orientasaun seksuál la'ós hahilik ida".
Europa
Koñese tiha horiuluk liu ho naran nu'udar "domin viríl", "sodomia", "pekadu nefandu", "uranizmu" ka "seksu datoluk", de'it iha 1869, iha Alemaña, domin entre ema sira ho seksu hanesan simu tiha naran sientífiku "omoseksualizmu" nian. Médiku, ninia makiak, ne'ebé mós mak sai omoseksuál, buka daudaun hato'o dadadak ba seksu hanesan nu'udar inatu, nune'e naturál no la adkiridu, atu malisan sala dunitán ninia prátika. Sasinar ne'e so'i tiha neon-monu mundu sientífiku progresista nian époka ne'ebá nian ba médiku ne'e. Tuir loloos, tiru sai tiha hakat kulatra, ulusá konseitu sientífiku hetan engloba hosi psikiatria. Ho ne'ebá, domin entre ema sira ho seksu hanesan husik sai pekadu nia matéria atu sai moras no, nune'e, pasivel tratamentu sira-nian. Omoseksuál sira-nia kondenasaun hetan transfere hosi relijiaun nia esfera ba siénsia, atubele padre sira hetan substitui hosi médiku sira nu'udar sira-nia algóz sira.
Amérika
Ema omoseksuál no ema tranzjéneru mós komún entre sivilizasaun pré-konkista seluseluk iha Amérika Latinu, hanesan asteka sira, maia sira, kíxua sira, moxe sira, zapoteka sira no tupinambá sira iha Brazíl.
Reorientasaun seksuál nia terapia
Asosiasaun Estadunidense Psikolojia nian "insentiva profisionál sira isin-di'ak neok nia atu evita desvirtua efikásia esforsu sira-nian mudansa nian orientasaun seksuál nian hakat promosaun no haklolok muda nian orientasaun seksuál wainhira sira presta asisténsia ba indivíduu angustiadu sira tan sira rasik ka tan seluseluk iha relasaun ho sira-nia orientasaun seksuál no sira konklui katak kadi'ak hirak-ne'ebé partisipante iha esforsu sira mudansa nian orientasaun seksuál nian haktuir bele hetan hola hakat abordajen hirak-ne'ebé la koko muda orientasaun seksuál".
Áfrika Nordeste, Ázia Loromonu, Súl nian no Sentrál
thumb|left|Persa [[Abas I ho pajen (hale'u tinan 1627).]] Entre kultura barak hosi Áfrika Nordeste no Ázia Loromonu musulmanu igualitáriu ka estruturadu iha otas, prátika omoseksuál sira hetan lekar no subar ho daudauk ka horiuluk. Iha tinan dahikus sira, relasaun igualitáriu sira, inspiradu iha padraun loromonuk, sai baibain liu, maski sira sei hela kirik. Relasaun seksuál entre indivíduu ho seksu hanesan hetan kastigu ofisialmente ho pena mate nian iha rain musulmanu oin-oin: Arábia Saudita, Iraun, Mauritánia, Nijéria, Sudaun no Iemen.
Amérika
Konkistadór europeu sira hetan hata'uk bainhira sira-ne'e deskobre tiha katak sodomia hetan pratika publikamente entre povu indíjena sira. Europeu sira habeur elimina berdaxe sira (hanesan españól sira bolu tiha prátika espíritu-rua sira-nian) hodi penalidade laran-asu sira, hanesan ezekusaun públiku, iha ne'ebé ema hetan sunu no hetan lees ho pedasuk sira hosi asu sira.
Ázia Lorosa'e
Omoseksualidade iha Xina, ho naran hanesan laran-murak sira pésegu kuak nian, haas lubuk ka lisan kraik, hetan haktuir aprosimadamente hori 600 uluk-ba Kristu. Termu eufemístiku ne'e sira hetan utiliza tiha atu deskreve komportamentu sira no la deskreve identidade sira (resentemente, foin-sa'e Xina-oan balu seban tiha atu utiliza termu "brokeback" 断 背 (duanbei) atu refere ba ema omoseksuál sira, dunitanba susesu filme Brokeback Mountain nian diretór nian Ang Lee.
Áfrika Nordeste, Ázia Loromonu, Súl nian no Sentrál
Estudiozu balu hesuk katak ezemplu sira domin omoseksuál nian eziste iha literatura lakin, hanesan iha Epopeia Gilgamesh nian hosi Mezopotámia no hanesan istória bíbliku David no Jónatas. Iha Epopeia Gilgamesh nian, relasaun entre protagonista Gilgamesh no personajen Enkidu hetan haree hosi ema balu nu'udar omoseksuál iha ninia natureza. Nune'e, domin omoseksuál David nian ba Jónatas mak sai "boot liu duké domin ba feto sira".
Identidade seksuál
thumb|[[Bandeira baur iha bairru The Castro iha Saun Fransisku, Kalifórnia, famozu tanba predominánsia mahorik omoseksuál sira-nian. Bandeira ne'e, símbolu movimentu nian LGBT, hetan kriasaun iha kota ne'e.]] Ema barak ne'ebé sente dadadak ba ema ho seksu hanesan esperimenta prosesu ida ho naran hosi "dalan-sai hosi armáriu" iha momentu ruma sira-nia moris nian. Ne'e konsiste iha haloken públiku orientasaun seksuál nian hosi ema ida "iha armáriu nia laran". Ema nurak sira komunika jeralmente sira-nia omoseksualidade ba sira-nia familiár sira no/ka belun sira no mós akontese katak selebridade sira no ema públiku sira haloke publikamente sira-nia orientasaun seksuál.
Jeralmente, "dalan-sai hosi armáriu" hetan deskrisaun ho faze tolu: faze dahuluk mak sai "koñese rasik an", iha ne'ebé ema ne'e neon-nakloke no desididu atu esperimenta relasaun sira ho ema ida ho seksu hanesan (buat ne'ebé ema sira bolu "dalan-sai ka lia-kotu larak"); daruak envolve lia-kotu rasik atu revela an ba seluseluk, hanesan ba família, ba belun no/ka kolega sira, no dauk toir; datoluk refere ba envolve an tebetebes ho ema ida ho seksu hanesan no moris dala barak ho neon-nakloke nu'udar ema LGTB ida.
Áfrika Nordeste, Ázia Loromonu, Súl nian no Sentrál
Iha relatu balu de'it viajante arabi sira-nian iha Europa to'o inísiu sékulu XIX nian. Viajante hirak-ne'ebá nia rua, Rifa'ah al-Tahtawi no Muhammad al-Saffar, manifesta tiha surpreza wainhira sira haree tiha domin nia poezia fransés, dala balu ho tradusaun lakonak, entre mane-oan nurak, ida-ne'ebé refere tiha ba feto nurak, atu mantein ninia norma sosiál no morál sira.
Etiolojia
Profesór Michael King afirma: "Konkluzaun sientista sira-nian hirak-ne'ebé peskiza tiha orientasaun seksuál nia hun-fatin sira no estabilidade mak sai katak buat ne'e karakterístika umanu ne'ebé hetan forma iha moris nia inísiu no reziste ba mudansa sira. Evidénsia sientífiku sira kona-ba omoseksualidade nia hun-fatin sira hetan konsidera relevante ba debate teolójiku no sosiál wainhira hahesuk sira katak orientasaun seksuál mak sai hahilik halo aat".
"Biseksualidade inatu" (ka predispozisaun ba biseksualidade) mak sai termu introduzidu hosi Sigmund Freud, bazeadu ba knaar hosi ninia soman Wilhelm Fließ, ne'ebé espoin katak ema hotu moris-mai biseksuál, maibé, hakat hama'en psikolójiku, ne'ebé hakohak fatór esternu no mós larak, sira sai monoseksuál, wainhira biseksualidade nafatin iha estadu latente.
Autór sira estudu nian hosi tinan 2008 hesuk katak "la iha evidénsia kaboot sira katak orientasaun seksuál umanu iha hamkonan jenétiku, atuhodi ema sira la hatene nu'usá omoseksualidade, ne'ebé iha tendénsia atu haki'ik susesu mahoris, hetan mantein iha populasaun ho frekuénsia aas relativamente". Ema sira supoin katak "wainhira jene hirak-ne'ebé predispoin ba omoseksualidade haki'ik omoseksuál sira-nia susesu mahoris, bele fó vantajen ruma ba eteroseksuál hirak-ne'ebé lori sira". Sira-nia rezultadu sira sujere katak "jene hirak-ne'ebé predispoin ba omoseksualidade bele fó vantajen ida atu hetan namoradu ka namorada iha eteroseksuál sira, buat ne'ebé bele tulun haklake omoseksualidade nia evolusaun no manutensaun iha populasaun". Estudu hosi tinan 2009 hahoin mós fekundidade nia haboot signifikativu ba feto sira nakmaluk ho ema omoseksuál sira hosi liña inan nian (maibé la'ós ho ema-feto nakmaluk hosi liña aman nian).
Istória Aragaun nian
Konkista romanu susar
Iha tinan 82 molok Kristu, Aragaun mak sai senáriu Funu Sivíl Romanu nian, enkuanto emboot Kintu Sertóriu, hosi partidu marianu, hakmahan iha Ueska. Hatudan sira tuir to'o tinan 72 molok Kristu no to'o Kintu Máriu nia rendisaun.
Otas Riti nian
Otas Riti nian hetan karakteriza hosi fenómenu rua: hariin megalítiku sira-nia multiplikasaun no espansaun hosi Kultura Vazu Kampaniforme nian. Ema sira observa megálitu importante liu hotu iha foho esteriór sira no iha foho-leet pirenaiku aas sira.
Períodu neolítiku
Ema sira hetan resin neolítiku iha Foho-kadoek Esteriór sira Ueska nian no iha Aragaun Kraik.
Administrasaun romanu
Caesaraugusta ne'e sentru administrativu importante. Asuntu makonak sira konventu tomak nian bele hetan julga iha instánsia daruak iha sidade ne'e. Satán, Caesaraugusta ezerse papél relijiozu nivel dahuluk nian, tanba nia iha kultu rasik ba Jéniu Konventu Sezaraugustanu nian (ho lia-latín Genius Conventi Caesaraugustani). Jéniu romanu ne'e simu kultu, serapinan sira, terun sira no oferenda sira hosi kota hotu-hotu sirkunskrisaun administrativu ne'e nian. Konsellu konventu nian (ho lia-latín concilium conventi) mós halibur an iha Caesaraugusta: asembleia konsultivu ne'e halibur família mahuluk sira hosi sidade atu fó sira-nia hareen sira kona-ba asuntu hirak-ne'ebé hamkona konventu jurídiku ne'e. thumb|upright=1.2|Ispánia depoizde divizaun provinsiál [[Dioklesianu nian (ho testu ho lia-latín).]] Iha rohan sékulu III nian, iha okaziaun reforma administrativu nian hosi Dioklesianu, provínsia Tarrakonense hetan divide ba provínsia foun tolu: Tarrakonense, Kartajinense no Galésia, hirak-ne'ebé halo parte hosi dioseze Ispánia nian. Nanu'u, parese katak konventu jurídiku sira hetan suprime iha tempu ne'e no ne'ebá haklahat lalakon naklalir hamkonan nian ba Caesaraugusta, enkuantu konjuntu funsaun administrativu sira-nian hetan asume hosi kota Tarraco (Tarragona daudauk) hori tempu ne'e.
Romanizasaun
upright|left|thumb|[[Augustu nia estátua, besik sobun hosi baki romanu sira hosi Saragosa.]] thumb|Teatru romanu hosi [[Saragosa|Sesaraugusta (daudauk Saragosa no ho lia-latín Caesaraugusta) no kapitál hosi konventu jurídiku ida. Ema harii nia durante Augustu no Tibériu.]] Iha sékulu balun, kultura romanu hetan implanta iha Ispánia (ho lia-latín Hispania), ho partikulár iha Tarrakonense (ho lia-latín Tarraconensis). Lisan sira, relijiaun, lei sira no maneira romanu moris nian hetan hamonu iha kultura kahorik nia leten no forma kultura ispano-romanu iha tempu ne'e. Meiu sira atu ekspansaun no domíniu kultura romanu nian wa'in.
Maski nune'e, romanizasaun maka faktu kotak esensialmente. Durante períodu romanu, konjuntu kota ibériku anteriór sira-nian hetan restabelese no mós simu infraestrutura monumentál konsekuente hirak-ne'ebe haree-belek nafatin iha Saragosa (ho lia-español no ho lia-aragonés Zaragoza; ho lia-katalaun Saragossa; ho lia-latín Caesaraugusta), iha Ueska (ho lia-español Huesca; lia-aragonés Uesca; ho lia-katalaun no ho lia-latín Osca) no iha Calatayud (ho lia-español Calatayud; ho lia-katalaun Calataiud; lia-aragonés Calatayú; ho lia-latín Bilbilis). Ne'eduni, iha hadi'ak urbanizasaun nian no konstrusaun nian infraestrutura sira-nian. Sesaraugusta (daudauk Saragosa no ho lia-latín Caesaraugusta) mak sai ezemplu kmanek-ba'in kota romanu hirak-ne'ebé tadu iha sékulu I: forum, termas, ezgotu sira, teatru, namon mota nian, jambata iha Mota-Ebru nia leten no baki aas sira.
Prezensa umanu iha rai hirak-ne'ebé ohin forma komunidade autónomu Aragaun nian (ho lia-españól Comunidad Autónoma de Aragón, ho lia-aragonés Comunidat Autonoma d'Aragón no lia-katalaun Comunitat Autònoma d'Aragó) data hori miléniu oin-oin, maibé Aragaun, hanesan barak hosi rejiaun istóriku daudauk, mak sai ai-fuan Otas Klarak nian. Naran Aragaun nian mosu ba dala uluk iha tinan 828.
Romanizasaun
Kolónia sira-nia kriasaun mak sai mós fatór romanizasaun nian. Kolónia sira hetan funda atu rekompensa tropa sira soldadu romanu reformadu sira-nian, maibé mós atu kontrola territóriu besik sira. Ema hatene ezisténsia -iha Aragaun- kolónia nian Victrix Iulia Celsa (daudauk Velilla de Ebro) no Sesaraugusta (daudauk Saragosa no ho lia-latín Caesaraugusta), ida-ne'ebé hetan funda iha tinan 14 molok Kristu, provavelmente iha loron 23 fulan-Dezembru, iha fatin kota ibériku anteriór nian, Salduie. Kolónia ne'e hetan estabelese iha lale'uk reorganizasaun nian provinsia sira Ispánia nian hosi Augustu depoizde ninia manán iha Funu Kantábriku sira no mós hetan funda ba soldadu sira lejiaun sira-nian IIII Macedonica, VI Victrix no X Gemina. upright|left|thumb|[[Mozaiku hosi Venus no Erus, ne'ebé ema sira hetan tiha iha Fortunatus nia vila iha Fraga, ne'ebé hetan harii iha sékulu IV.]] Romanizasaun hetan bazeia mós ba kriasaun latifúndiu boot sira-nian, vila sira fokalizadu ba produsaun agríkola belar. Territóriu hirak-ne'e maka soin família importante sira-nian naturál hosi Roma ka Itália, maibé maioria pertense ba família indíjena hirak-ne'ebé adota tiha lisan romanu sira. Fortunatus nia vila, besik Fraga, ezemplu di'ak hosi propriedade riku no kómodu iha hirak-ne'ebé aristokrasia lokál horik, enkuantu sira tuir gostu romanu.
Vándalu sira, suevu sira no alanu sira
Iha loron 31 fulan-Dezembru iha tinan 406, invazaun vándalu, suevu no alanu, hirak-ne'ebe atravesa tiha Mota-Renu, preokupa mundu romanu loromonuk. Fláviu Kláudiu Konstantinu aproveita instabilidade polítiku atu proklama an imperadór iha tinan 407, ho naran Konstantinu III, hasoru Fláviu Onóriu. Konstante II, ninia oan-mane, manán tiha ninia inimigu sira iha tinan 408 no mós kaer rae Ispánia nian, enkuantu ninia jenerál Jerónsiu, mantein provínsia ne'e hosi Sesaraugusta (daudauk Saragosa no ho lia-latín Caesaraugusta). Konstantinu III nia no ninia oan-mane nia presaun habiit Onóriu atu rekoñese Konstantinu III nu'udar ko-imperadór iha tinan 409. Filan Konstantinu III nian ho jenerál foun hadedar Jerónsiu, ida-ne'ebé hakotu atu foti hasoru Konstantinu III no mós halo moruk ho vándalu, suevu no alanu, hirak-ne'ebé okupa rai-Akitánia natak no mós hetan permisaun atu atravesa fohor-Pireneus no mós proklama Mázimu nu'udar imperadór. Ne'e hatuda iha rai-Ispánia to'o ninia mate, iha tinan 411, wainhira Konstantinu III no ninia oan-mane, Konstante, mós lakon.
Períodu epipaleolítiku
Ábitat dezenvolve hela tuir fatuk-inan nia didin klarek sira, ne'ebé orientadu ba loro-matan no domina hela mota Matarraña no Algás. Fatin mahuluk mak sai fatuk-kuak rua Botigueria dels Moros no Els Secans iha Massalió iha provínsia Teruél nian; no iha fatin sira Costalena iha Maella, El Serdà no Sol de la Pinyera iha Favara Mota-Matarraña nian iha provínsia Saragosa nian. Povuasaun hirak-ne'e nia ekonomia esensialmente maksorok hela, ho bazeia ba kasa, peska no kolleita.
Períodu neolítiku
thumb|250px|Neolítiku iha Aragaun Iha miléniu dalimak nia balun dahuluk molok Kristu, moris dalan foun mosu. Ne'e hetan bazeia iha ekonomia mamosuk sira-nian hirak-ne'ebé hatene kuda-rai no pekuária no hirak-ne'ebé soro hela balada sira nu'udar atividade komplementáriu.
Ezisténsia moiñu limak sira-nian, fatuk toos nian, testemuña atividade moajen nian; hanesan mós baliu polimentadu balun hatudu, iha gume, impaktu sira, tanba hirak-ne'e hetan emprega nu'udar enxó ba tarefa agríkola sira.
Vándalu sira, suevu sira no alanu sira
Hanehan tiha hosi Fláviu Onóriu nia jenerál sira no haka'as tiha hakmahan rabat vándalu sira, Mázimu halo foedus (tratadu) ida ho jermanu hirak-ne'ebé estabelese tiha an iha rai-Ispánia. Rai-Tarrakonense, iha ne'ebé ne'e hela, hela foruk hosi foedus nia lia-kotun sira de'it.
Vizigodu sira-nia tato'ok
upright=1.2|thumb|[[Rai-dilan Ibériku iha tinan 418, depoizde vizigodu sira-nia estabelesimentu iha Akitánia nu'udar federadu, enkuantu España nia rae hela iha autoridade romanu diretu okos (mapa ho lia-latín).]] Iha tinan 414, Ataulfu, vizigodu sira-nia ulun, estabelese an iha rai-Akitánia; maibé, tanba presiaun Konstánsiu nian, jenerál Onóriu nian, ne'e hakat ba Ispánia no mós konkista Barselona iha fulan-Dezembru tinan 414. Iha tinan 415, Vália, ninia susesór, hetan rekoñese hosi Onóriu nu'udar Roma nia federadu iha rai-Akitánia no mós iha misaun atu hali'ur povu jermániku seluk hirak-ne'ebé estabelese tiha an iha rai-Ispánia. Nune'e, iha tinan 416, ne'e haklurit iha rai-Ispánia no mós manán sa'edór alanu sira ho toos no mós dudu suevu sira ba rai-Galésia (ho lia-latín Gallaecia) no vándalu sira ba Bétika (ho lia-latín Baetica).
Durante sékulu V nia balun uluk, vizigodu sira, hamutuk ho romanu sira, hatuda badadaun hasoru vándalu sira no suevu sira. Rai-Tarrakonense (ho lia-latín Tarraconensis) hela iha ukun romanu okos, maibé Foho-leet mota-Ebru nian maka vítima hosi bagauda hirak-ne'ebé lelan rejiaun ne'e. Iha tinan 443, magister utriusque militiae (ou seja tropa-laken romanu nia marexál) Fláviu Merobaldu sira-nia hanehan lubuk oin-oin no mós manán sira iha Araciel (besik Corella daudauk, iha Navarra). Bagauda hirak-ne'e maka bandidu sira hosi orijen oinoin, no mós hetan apoia hosi vaskaun sira no suevu sira beibeik: Rekiáriu I, suevu sira-nia liurai, lelan Foho-leet mota-Ebru nian entre tinan 449 no 452 no mós sai Saragosa nia ulun no mós aneksa Lérida. Tanba petisaun imperadór Ávitu nian, liurai vizigodu Teodoriku II destrui suevu sira besik Astorga, iha mota-ninin sira mota-Órbigu nian, iha tinan 456.
Konkista púniku
Fali, seltiberu sira haruka delegasaun ida ba Públiu Kornéliu no mós halo lia-hatán ida. Roma habarani sira atu ratan territóriu kartajinés; sira konkista sidade tolu hodi raratan sira no mós konsege vitória rua hasoru Asdrubal, buat ne'ebé hamosu ema mate 15 000 no dadur 4 000 aprosimadamente.